ΑΠΟΦΑΣΕΙΣ
Αριθμ. 1161
Επικαιροποίηση της υπ’ αρ. 13576/28.7.2023
(Β΄ 4851) απόφασης της Συγκλήτου (συνεδρίαση 15η/20.7.2023/26) περί Κανονισμού Πρακτι-
κής Άσκησης του Οικονομικού Πανεπιστημίου
Αθηνών.
Η ΣΥΓΚΛΗΤΟΣ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την παρ. 10 του άρθρου 69 του ν. 4957/2022 «Νέοι
Ορίζοντες στα Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α΄ 141).
2. Την περ. (θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α΄ 131).
3. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ.  63/2005,
Α΄ 98), σε συνδυασμό με την περ. 22 του άρθρου 119
του ν. 4622/2019 (Α΄ 133).
4. Την υπ’ αρ. 17347/24.10.2024 (ΑΔΑ: ΨΘΩ3469Β4ΜΕ2Θ) πράξη του Πρύτανη περί ανασυγκρότησης της Συ-
γκλήτου του Οικονομικού Πανεπιστημίου Αθηνών από
24.10.2024.
5. Την υπ’ αρ. 13687/9.9.2024 (Β΄ 5271) απόφαση του
Πρύτανη του Οικονομικού Πανεπιστημίου Αθηνών,
περί καθορισμού τομέων ευθύνης και αρμοδιοτήτων
των Αντιπρυτάνεων του Οικονομικού Πανεπιστημίου
Αθηνών και της σειράς αναπλήρωσης του Πρύτανη, σύμφωνα με την οποία ο Λεωνίδας Δουκάκης αναλαμβάνει
τις αρμοδιότητες του Αντιπρύτανη Ακαδημαϊκών Υποθέσεων και Προσωπικού.
6. Την υπ’ αρ. 11899/5.7.2023 (Β΄ 4466) απόφαση του
Πρυτανικού Συμβουλίου (συνεδρίαση 22η/5.7.2023/2)
με την οποία συστάθηκε η Μονάδα Υποστήριξης Φοιτητών/τριών του Οικονομικού Πανεπιστημίου Αθηνών.
7. Την υπ’ αρ. 13576/28.7.2023 (Β΄ 4851) απόφαση της
Συγκλήτου (συνεδρίαση 15η/20.7.2023/26), με την οποία
εγκρίθηκε ο Κανονισμός Πρακτικής Άσκησης του Οικονομικού Πανεπιστημίου Αθηνών.
8. Την απόφαση της Επιτροπής Διαχείρισης Πρακτικής
Άσκησης και Διασύνδεσης (συνεδρίαση 2η/2.12.2024/4),
με το συνημμένο υπόδειγμα σύμβασης Πρακτικής Άσκησης.
9. Την υπό στοιχεία ΥΣ 40/15.1.2025 εισήγηση του
Αντιπρύτανη Ακαδημαϊκών Υποθέσεων και Προσωπικού, στην οποία περιλαμβάνεται η ανωτέρω απόφαση.
10. Το γεγονός ότι, με την εφαρμογή της παρούσας
απόφασης, δεν προκαλείται δαπάνη σε βάρος του κρατικού προϋπολογισμού ή του προϋπολογισμού του Οι-
κονομικού Πανεπιστημίου Αθηνών.
11. Την υπό στοιχεία ΔΔΔΔ /Φ.ΕΜΔΔ/21687/27.12.2024
εγκύκλιο του Υπουργείου Εσωτερικών «Νέες προβλέψεις
επί της διαδικασίας δημοσίευσης νομοθετικών ρυθμίσεων και κανονιστικών πράξεων στην Εφημερίδα της
Κυβερνήσεως - Μηχανισμός αυτοματοποιημένης ενημέρωσης του ΕΜΔΔ - «Μίτος»» (ΑΔΑ: 9ΜΖΘ46ΜΤΛ6-ΙΑΩ).
12. Το γεγονός ότι με τις διατάξεις της παρούσας
τροποποιείται η διοικητική διαδικασία με επίσημο τίτλο: «Υλοποίηση της Πρακτικής Άσκησης Φοιτητών στο
Ο.Π.Α.» και Μοναδικό Αριθμό Καταχώρισης (Μ.Α.Κ.) στο
ΕΜΔΔ «Μίτος» ‘’755871’’, αποφασίζει:
Α. Την επικαιροποίηση της υπ’ αρ. 13576/28.7.2023
(Β΄ 4851) απόφασης της Συγκλήτου (συνεδρίαση 15η/
20.7.2023/26) περί Κανονισμού Πρακτικής Άσκησης του
Οικονομικού Πανεπιστημίου Αθηνών, ως ακολούθως:
Κανονισμός Πρακτικής Άσκησης
Οικονομικού Πανεπιστημίου Αθηνών
Άρθρο 1
Γενικά
Η Πρακτική Άσκηση στο Οικονομικό Πανεπιστήμιο
Αθηνών αποτελεί θεσμοθετημένη εκπαιδευτική δραστηριότητα των Προγραμμάτων Σπουδών του, η οποία
στοχεύει στην πρακτική εφαρμογή των θεωρητικών
επιστημονικών γνώσεων που αποκτήθηκαν από την
επιτυχή παρακολούθηση του προγράμματος σπουδών
και την εξοικείωση των φοιτητών/τριών με πιθανούς
χώρους εργασίας.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 337
05.02.2025 11:12:43
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
Άρθρο 2
Η Πρακτική Άσκηση στον Οδηγό Σπουδών
1. Εκπαιδευτική Δραστηριότητα
Η Πρακτική Άσκηση αποτελεί υποχρεωτική ή προαιρετική εκπαιδευτική δραστηριότητα του πρώτου ή
δεύτερου κύκλου σπουδών, η οποία συμμετέχει ή όχι
στη λήψη πτυχίου ή αναγράφεται μόνο στο Παράρτημα
Διπλώματος. Με απόφαση της Συνέλευσης του οικείου
Τμήματος ή του ανά περίπτωση αρμόδιου οργάνου του
Π.Μ.Σ., η οποία περιλαμβάνεται στο Πρόγραμμα Σπουδών του, ορίζονται η διάρκειά της, το εξάμηνο ή τα εξά-
μηνα που προσφέρεται, τυχόν προαπαιτούμενα έναρξης
που θα πρέπει να πληροί ο φοιτητής για την έναρξή της,
καθώς και ο τρόπος βαθμολόγησής της.
2. Οφέλη Φοιτητών/τριών από τη συμμετοχή τους
στην Πρακτική Άσκηση
Τα οφέλη των Φοιτητών/τριών από τη συμμετοχή τους
στην Πρακτική Άσκηση είναι:
α) Η εισαγωγή των ασκούμενων σε «πραγματικές» συνθήκες εργασιακού περιβάλλοντος και η μετάβαση από το
περιβάλλον της εκπαίδευσης στον χώρο της διοίκησης,
της παραγωγής και των επιχειρήσεων.
β) Η απόκτηση δεξιοτήτων που συμπληρώνουν τη διαδικασία θεμελίωσης γνώσεων των ασκούμενων.
γ) Η εξοικείωση των ασκούμενων με τη χρήση τεχνολογίας στο χώρο της διοίκησης και της παραγωγής.
δ) Η ανάπτυξη δεξιοτήτων που σχετίζονται με την
εταιρική και δημόσια διακυβέρνηση, την επικοινωνία,
την αντιμετώπιση προβλημάτων μέσω ομάδων, την αντίληψη της εταιρικής κουλτούρας κ.ά.
ε) Η ανάπτυξη ενός πλαισίου συνάντησης διαφορετικών γνωστικών αντικειμένων για την υλοποίηση έργων
του ιδιωτικού ή δημόσιου τομέα με τη συνεργασία ανθρώπων από διαφορετικούς κλάδους.
στ) Η προετοιμασία των ασκούμενων για τη μελλοντική ανάληψη υπεύθυνων θέσεων εργασίας.
ζ) Η αποκόμιση εμπειρίας αναφορικά με τις πραγματικές συνθήκες που επικρατούν στην αγορά εργασίας.
η) Η διαμόρφωση άποψης αναφορικά με την επιλογή
ειδικοτήτων για τη συνέχιση σπουδών σε μεταπτυχιακό
επίπεδο.
3. Πιστωτικές μονάδες
Με απόφαση της Συνέλευσης του οικείου Τμήματος ή
του ανά περίπτωση αρμόδιου οργάνου για τα Π.Μ.Σ., η
πρακτική άσκηση λαμβάνει συγκεκριμένες πιστωτικές
μονάδες (European Credit Transfer and Accumulation
System - ECTS) που αποδίδονται από το Τμήμα κατά την
σύνταξη / επικαιροποίηση του Προγράμματος Σπουδών
του.
4. Φορείς Υποδοχής
Η πρακτική άσκηση φοιτητών διεξάγεται σε Νομικά
Πρόσωπα Δημοσίου Δικαίου (Ν.Π.Δ.Δ.), Νομικά Πρόσωπα Ιδιωτικού Δικαίου (Ν.Π.Ι.Δ.), δημόσιες υπηρεσίες,
Οργανισμούς Τοπικής Αυτοδιοίκησης (Ο.Τ.Α.) α΄ και β΄
βαθμού και επιχειρήσεις, εφεξής καλούμενους «φορείς
υποδοχής», υπό την εποπτεία διδάσκοντος του προγράμματος σπουδών. Για την πρακτική άσκηση φοιτητών
συνάπτεται σύμβαση πρακτικής άσκησης μεταξύ του
Πανεπιστημίου, του φοιτητή και του φορέα υποδοχής.
5. Βαθμολόγηση / Αξιολόγηση πρακτικής άσκησης
Στις περιπτώσεις όπου η πρακτική άσκηση αποτελεί
εκπαιδευτική δραστηριότητα υποχρεωτική ή προαιρετική και αποδίδει τις ανάλογες Πιστωτικές Μονάδες (ECTS)
για τη λήψη πτυχίου, η πρακτική άσκηση βαθμολογείται
από τον Επόπτη Καθηγητή σε κλίμακα από 0 έως 10. Στις
υπόλοιπες περιπτώσεις, όπου η ολοκλήρωσή της αναγράφεται αποκλειστικά στο Παράρτημα Διπλώματος,
αποδίδοντας τις ανάλογες Πιστωτικές Μονάδες (ECTS)
η πρακτική άσκηση αξιολογείται από τον Επόπτη Καθηγητή ως επιτυχώς ή ανεπιτυχώς ολοκληρωθείσα.
Ο τρόπος βαθμολόγησης ή αξιολόγησης της πρακτικής άσκησης (ενδιάμεση έκθεση πεπραγμένων Πρακτι-
κής Άσκησης που συντάσσεται από τον φοιτητή, έκθεση αξιολόγησης του φοιτητή που συντάσσεται από τον
Φορέα Υποδοχής, κ.λπ.) καθορίζεται με απόφαση του
αρμοδίου οργάνου του προγράμματος σπουδών πρώτου ή δεύτερου κύκλου.
6. Δήλωση μαθήματος
Η πρακτική άσκηση δηλώνεται από τους φοιτητές/
τριες κατά την περίοδο των σχετικών δηλώσεων μαθημάτων, ως «μάθημα» του ακαδημαϊκού εξαμήνου στο
οποίο προσφέρεται. Η δήλωση αυτή είναι αναγκαία
προϋπόθεση για την έναρξη της Πρακτικής Άσκησης. Η
δήλωση της Πρακτικής Άσκησης από τον/την φοιτητή/
τρια δεν συνεπάγεται την αυτόματη επιλογή του/της σε
θέση Πρακτικής Άσκησης.
7. Χρηματοδότηση θέσεων Πρακτικής Άσκησης
1. Η χρηματοδότηση θέσεων Πρακτικής Άσκησης προέρχεται από:
α) Ευρωπαϊκή χρηματοδότηση (πρόγραμμα ΕΣΠΑ): Με
απόφαση Συγκλήτου κατανέμεται σε κάθε Τμήμα ένας
αριθμός χρηματοδοτούμενων θέσεων για συγκεκριμένη προγραμματική περίοδο, τις οποίες διαθέτει στους
φοιτητές του μέσω τακτικών προκηρύξεων, σύμφωνα
με τον προγραμματισμό του προγράμματος.
β) Ιδιωτική Χρηματοδότηση μέσω επιδότησης από
την πλευρά των Φορέων Υλοποίησης: Ιδιωτικό αυτοχρηματοδοτούμενο πρόγραμμα Πρακτικής Άσκησης ΟΠΑ,
το οποίο χρηματοδοτείται από ίδιους ή ιδιωτικούς πόρους που διαχειρίζεται ο Ειδικός Λογαριασμός Κονδυ-
λίων Έρευνας (Ε.Λ.Κ.Ε.), με βάση την εκάστοτε ισχύουσα
νομοθεσία.
γ) Αναγνώρισης πρακτικής άσκησης μέσω έμμισθης
εξαρτημένης εργασίας φοιτητή/τριας σε φορέα υποδοχής.
δ) Πρόγραμμα Erasmus+: Το πρόγραμμα Erasmus χρηματοδοτεί φοιτητές να πραγματοποιήσουν Πρακτική
Άσκηση σε φορέα υποδοχής του εξωτερικού με διάρκεια
κινητικότητας από 2-12 μήνες και με δικαίωμα μηνιαίας
επιχορήγησης ανάλογα με τη χώρα υποδοχής. Η Πρακτική Άσκηση μπορεί να υλοποιηθεί σε κράτη μέλη της
Ευρωπαϊκής Ένωσης, καθώς και σε συγκεκριμένες χώρες
εκτός Ευρωπαϊκής Ένωσης, βάσει των προγραμματικών
συμφωνιών του Ιδρύματος. Αρμόδια υπηρεσία για τη
διαχείριση του προγράμματος Erasmus+ είναι το Γραφείο
Υποστήριξης Αλλοδαπών Φοιτητών και Κινητικότητας.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
Άρθρο 3
Εσωτερικός Κανονισμός
Πρακτικής Άσκησης Τμήματος
Η Συνέλευση του Τμήματος ή το ανά περίπτωση αρμόδιο όργανο για τα Π.Μ.Σ. συντάσσει εσωτερικό κανο-
νισμό Πρακτικής Άσκησης, με τον οποίο καθορίζονται
τα εξής:
α) Αν η Πρακτική Άσκηση είναι υποχρεωτική ή προαιρετική εκπαιδευτική δραστηριότητα του προγράμματος
σπουδών.
β) Ο αριθμός Πιστωτικών Μονάδων (ECTS).
γ) Αν περιλαμβάνεται στις απαραίτητες Πιστωτικές
Μονάδες (ECTS) για τη λήψη πτυχίου ή αν αναγράφεται
αποκλειστικά και μόνο στο Παράρτημα Διπλώματος,
στην περίπτωση που αποτελεί προαιρετική εκπαιδευτική δραστηριότητα.
δ) Αν λαμβάνει βαθμό ή εάν είναι της μορφής «επιτυχώς / ανεπιτυχώς». Στην περίπτωση που η Πρακτική
Άσκηση λαμβάνει βαθμό, καθορίζεται εάν αυτός προσμετρείται στον υπολογισμό του γενικού μέσου όρου.
ε) Η χρονική διάρκεια της Πρακτικής Άσκησης σε ημερολογιακούς μήνες.
στ) Η περίοδος ή οι περίοδοι υλοποίησης της Πρακτικής Άσκησης.
ζ) Οι ελάχιστες προϋποθέσεις ακαδημαϊκής προόδου
που πρέπει να πληρούνται πριν την έναρξη διεξαγωγής
της Πρακτικής Άσκησης.
η) Το σύνολο των εβδομαδιαίων ωρών της Πρακτικής
Άσκησης (παρουσία του/της φοιτητή/τριας στο Φορέα
Υποδοχής).
Άρθρο 4
Όργανα - Υπηρεσίες Συντονισμού
και Λειτουργίας Πρακτικής Άσκησης
1. Επιτροπή Διαχείρισης Πρακτικής Άσκησης και Διασύνδεσης
α) Η Επιτροπή Διαχείρισης Πρακτικής Άσκησης και Διασύνδεσης είναι πενταμελής και αποτελείται από:
αα) Τον Αντιπρύτανη Ακαδημαϊκών Υποθέσεων και
Προσωπικού, ως Πρόεδρο, με αναπληρωτή του τον Αντιπρύτανη Διεθνούς Συνεργασίας και Ανάπτυξης.
αβ) Τον Ιδρυματικό Υπεύθυνο Πρακτικής Άσκησης, ο
οποίος ορίζεται από τη Σύγκλητο με τον αναπληρωτή
του.
αγ) Τρία μέλη ΔΕΠ, ένα από κάθε Σχολή, τα οποία υποδεικνύονται με απόφαση της οικείας Κοσμητείας με τους
αναπληρωτές τους.
β) Τα μέλη της επιτροπής ορίζονται για θητεία τριών
ακαδημαϊκών ετών.
γ) Αρμοδιότητες της Επιτροπής Διαχείρισης Πρακτικής
Άσκησης και Διασύνδεσης είναι:
γα) η διαχείριση και ο συντονισμός των δράσεων του
Γραφείου Πρακτικής Άσκησης και Διασύνδεσης,
γβ) η σύνταξη Κανονισμού Πρακτικής Άσκησης, ετησίου προγραμματισμού και απολογισμού δράσεων καθώς
και ετήσιου προϋπολογισμού και οικονομικού απολογισμού, τα οποία υποβάλλονται στα αρμόδια όργανα
προς έγκριση,
γγ) η έγκριση υποβολής προτάσεων χρηματοδότησης προς δημόσιους και ιδιωτικούς φορείς, οι οποίες
υλοποιούνται από το Γραφείο Πρακτικής Άσκησης και
Διασύνδεσης. Με ανάλογο τρόπο εγκρίνονται από την
Επιτροπή προτάσεις δημόσιων και ιδιωτικών φορέων
προς το Γραφείο Πρακτικής Άσκησης και Διασύνδεσης
για λήψη από αυτούς υπηρεσιών σχετικών με τις δραστηριότητες του Γραφείου,
γδ) ο ορισμός Επιστημονικού Υπεύθυνου για έργα/
προγράμματα που εκτελούνται από το Γραφείο Πρακτικής Άσκησης και Διασύνδεσης.
2. Ιδρυματικός Υπεύθυνος της Πρακτικής Άσκησης
O Ιδρυματικός Υπεύθυνος Πρακτικής Άσκησης ορίζεται με απόφαση της Συγκλήτου για θητεία τριών ακαδη-
μαϊκών ετών και έχει τη γενική εποπτεία της Πρακτικής
Άσκησης ΟΠΑ.
Συγκεκριμένα οι αρμοδιότητες του είναι:
α) Ομαλή λειτουργία της Πρακτικής Άσκησης στο
Ίδρυμα.
β) Συνολική επίβλεψη της Πρακτικής Άσκησης για όλα
τα προγράμματα Α΄ και Β΄ κύκλου σπουδών.
γ) Συμμετοχή στην Επιτροπή Διαχείρισης Πρακτικής
Άσκησης και Διασύνδεσης, τακτική και έκτακτη ενημέρωση όλων των Υπευθύνων Πρακτικής Άσκησης για
τυχόν νέες διαδικασίες, που προκύπτουν αναφορικά με
την υλοποίηση της Πρακτικής Άσκησης.
δ) Ενημέρωση της Επιτροπής Διαχείρισης Πρακτικής
Άσκησης και Διασύνδεσης για θέματα που θέτουν οι
Υπεύθυνοι Πρακτικής Άσκησης, οι Επιτροπές Πρακτικής
Άσκησης και οι Επόπτες.
ε) Συντονισμός ενεργειών δημοσιότητας και προβολής
της Πρακτικής Άσκησης, σε συνεργασία με το Γραφείο
Πρακτικής Άσκησης και Διασύνδεσης.
3. Υπεύθυνος Πρακτικής Άσκησης
α) Ο Υπεύθυνος Πρακτικής Άσκησης ορίζεται για θητεία τριών ακαδημαϊκών ετών με απόφαση της Συνέλευ-
σης του Τμήματος ή του αρμοδίου οργάνου του Π.Μ.Σ.,
κατόπιν εισήγησης της Επιτροπής Προγράμματος Σπουδών. Ο Υπεύθυνος Πρακτικής Άσκησης προέρχεται από
τα μέλη Διδακτικού Ερευνητικού Προσωπικού (Δ.Ε.Π.)
ή Εργαστηριακού Διδακτικού Προσωπικού (Ε.ΔΙ.Π.) ή
Ειδικού Εκπαιδευτικού Προσωπικού (Ε.Ε.Π.) ή Ειδικού
Τεχνικού Εργαστηριακού Προσωπικού (Ε.Τ.Ε.Π.) του Τμήματος ή των συνεργαζομένων Τμημάτων σε περίπτωση
διατμηματικού προγράμματος σπουδών και μπορεί να
ορίζεται για περισσότερα του ενός προγράμματα σπουδών του ιδίου Τμήματος.
β) Οι αρμοδιότητές του είναι:
βα) Γενική εποπτεία της εκπαιδευτικής διαδικασίας της
Πρακτικής Άσκησης του Τμήματος.
ββ) Συντονισμός των Εποπτών Πρακτικής Άσκησης
και των Φορέων Υλοποίησης.
βγ) Συμμετοχή στην Επιτροπή Πρακτικής Άσκησης ως
προεδρεύων.
βδ) Ενημέρωση του Ιδρυματικού Υπεύθυνου Πρακτικής Άσκησης για θέματα που προκύπτουν ή για καλές
πρακτικές που πρέπει να ακολουθηθούν σε επίπεδο
ιδρύματος κ.ά.
4. Επιτροπή Πρακτικής Άσκησης Τμήματος / Π.Μ.Σ.
α) Η Επιτροπή Πρακτικής Άσκησης συγκροτείται με
απόφαση της Συνέλευσης του Τμήματος ή του ανά περίΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
πτωση αρμόδιου οργάνου του ΠΜΣ, κατόπιν εισήγησης
της Επιτροπής Προγράμματος Σπουδών και για θητεία
τριών ακαδημαϊκών ετών.
β) Η Επιτροπή Πρακτικής Άσκησης αποτελείται από
3 μέλη, με τα αντίστοιχα αναπληρωματικά αυτών μέλη,
τα οποία επιλέγονται μεταξύ των μελών Δ.Ε.Π. ή Ε.ΔΙ.Π.
ή Ε.Ε.Π. ή Ε.Τ.Ε.Π. του Τμήματος ή των συνεργαζομένων
Τμημάτων σε περίπτωση διατμηματικού προγράμματος
σπουδών.
γ) Αρμοδιότητες της Επιτροπής Πρακτικής Άσκησης
είναι:
γα) Η αξιολόγηση των αιτήσεων των φοιτητών/τριών
που επιθυμούν να συμμετέχουν στο πρόγραμμα πρακτικής άσκησης, είτε είναι υποχρεωτική είτε προαιρετική
εκπαιδευτική δραστηριότητα. Η αξιολόγηση πραγματοποιείται με βάση τις προϋποθέσεις και τα κριτήρια
επιλογής που καθορίζονται με τον εσωτερικό κανονισμό Πρακτικής Άσκησης του Π.Π.Σ. του Τμήματος ή του
Π.Μ.Σ. Ειδικά, στην περίπτωση που η Πρακτική Άσκηση
καλύπτεται από τον προϋπολογισμό συγχρηματοδοτούμενων προγραμμάτων ή έργων χρηματοδοτούμενων
από ίδιους ή ιδιωτικούς πόρους που διαχειρίζεται ο Ειδικός Λογαριασμός Κονδυλίων Έρευνας (Ε.Λ.Κ.Ε.), δύναται
να εφαρμόζονται οι προϋποθέσεις και τα κριτήρια επιλογής και για τους/τις φοιτητές/τριες με υποχρεωτική
Πρακτική Άσκηση, όταν ο προϋπολογισμός δεν επαρκεί
για την κάλυψη όλων των φοιτητών/τριών.
γβ) Ο συντονισμός των δραστηριοτήτων που αφορούν
στην πρακτική άσκηση φοιτητών.
γγ) Η επίλυση προβλημάτων.
γδ) Ο ορισμός Επόπτη ανά πρακτικά ασκούμενο φοιτητή/τρια.
γε) Η σύνταξη και υποβολή ετήσιας έκθεσης για την
υλοποίηση και αξιολόγηση του προγράμματος πρακτικής άσκησης προς τη Συνέλευση του Τμήματος.
γστ) Η υποβολή εισηγήσεων για την τροποποίηση του
προγράμματος σπουδών σε ό,τι αφορά τα θέματα πρακτικής άσκησης.
γζ) Η έγκριση αλλαγής Φορέα Υποδοχής όταν συντρέχουν σοβαροί λόγοι διακοπής από τον αρχικό Φορέα
Υποδοχής.
5. Επιτροπή Ενστάσεων
α) Η Επιτροπή Ενστάσεων συγκροτείται για θητεία τριών ακαδημαϊκών ετών με απόφαση της Συνέλευσης του
Τμήματος ή του ανά περίπτωση αρμοδίου οργάνου για
τα Προγράμματα Μεταπτυχιακών Σπουδών.
β) Η Επιτροπή Ενστάσεων αποτελείται από 3 μέλη, τα
οποία επιλέγονται μεταξύ των μελών Δ.Ε.Π. ή Ε.ΔΙ.Π. ή
Ε.Ε.Π. ή Ε.Τ.Ε.Π. του Τμήματος ή των συνεργαζομένων
Τμημάτων σε περίπτωση διατμηματικού προγράμματος
σπουδών, από τα οποία εξαιρούνται τα πρόσωπα που
ήδη έχουν επιλεγεί στα όργανα διοίκησης των προηγουμένων διατάξεων.
γ) Αρμοδιότητα της Επιτροπής Ενστάσεων είναι η εξέταση των ενστάσεων φοιτητών/τριών επί των αποφάσε-
ων ένταξης σε πρόγραμμα πρακτικής άσκησης.
6. Επόπτες Πρακτικής Άσκησης
α) Η Επιτροπή Πρακτικής Άσκησης Τμήματος / Π.Μ.Σ.
ορίζει τους Επόπτες Πρακτικής Άσκησης, οι οποίοι είναι
αρμόδιοι για την καθοδήγηση και υποστήριξη των φοιτητών καθ’ όλη τη διαδικασία της πρακτικής άσκησης σε
φορείς υποδοχής, την επικοινωνία με τους φορείς υποδοχής για την επίτευξη των επιδιωκόμενων μαθησιακών
αποτελεσμάτων και την ενημέρωση του Υπευθύνου και
της Επιτροπής Πρακτικής Άσκησης.
β) Ως Επόπτες είναι δυνατόν να οριστούν διδάσκοντες
του προγράμματος σπουδών.
7. Γραφείο Πρακτικής Άσκησης και Διασύνδεσης
α) Το Γραφείο Πρακτικής Άσκησης και Διασύνδεσης
αποτελεί διακριτό γραφείο της Μονάδας Υποστήριξης
Φοιτητών/τριών του Ο.Π.Α.. Στελεχώνεται από διοικητικούς υπαλλήλους του Πανεπιστημίου ή/και από εξωτε-
ρικούς συνεργάτες, στην περίπτωση που αυτό προβλέπεται από τον προϋπολογισμό συγχρηματοδοτούμενων
προγραμμάτων ή έργων χρηματοδοτούμενων από
ίδιους ή ιδιωτικούς πόρους που διαχειρίζεται ο Ειδικός
Λογαριασμός Κονδυλίων Έρευνας (ΕΛΚΕ).
β) Τη λειτουργία του γραφείου εποπτεύει η Επιτροπή
Διαχείρισης Πρακτικής Άσκησης και Διασύνδεσης.
γ) Το Γραφείο Πρακτικής Άσκησης και Διασύνδεσης
έχει τις αρμοδιότητες που αναφέρονται στις παρ. 5 και
6 του άρθρου 24 του π.δ. 60/2024 «Οργανισμός του Οικονομικού Πανεπιστημίου Αθηνών».
Άρθρο 5
Υλοποίηση της Πρακτικής Άσκησης
1. Προϋποθέσεις - Κριτήρια επιλογής
α) Δικαίωμα συμμετοχής έχουν οι φοιτητές/τριες 3ου
έτους σπουδών και άνω, σύμφωνα με τις αποφάσεις των
Συνελεύσεων των Τμημάτων.
β) Το κάθε Τμήμα ορίζει τις ελάχιστες προϋποθέσεις
ακαδημαϊκής προόδου μέχρι την προηγούμενη εξεταστική περίοδο από την αίτησή τους, προκειμένου να
μπορούν να συμμετέχουν οι φοιτητές/τριες στη διαδικασία επιλογής για συμμετοχή σε πρακτική άσκηση. Η
μη συμπλήρωση αυτών των ελάχιστων προϋποθέσεων
ακαδημαϊκής προόδου αποτελεί κριτήριο αποκλεισμού
από τη διαδικασία επιλογής για συμμετοχή στην Πρακτική Άσκηση.
γ) Στην περίπτωση όπου οι διαθέσιμες θέσεις Πρακτικής Άσκησης είναι λιγότερες από τις αιτήσεις των φοιτη-
τών/τριών (π.χ στο Πρόγραμμα ΕΣΠΑ) στο πλαίσιο της
χρηστής δημοσιονομικής διαχείρισης των συγχρηματοδοτούμενων πράξεων και προκειμένου να διασφαλίζεται
η διαφάνεια και η ίση μεταχείριση και μη διάκριση των
αιτούμενων συμμετοχής στο πρόγραμμα, εφαρμόζονται επιπλέον τα παρακάτω κριτήρια αξιολόγησης για
τη συμμετοχή των φοιτητών/τριών τα οποία είναι κοινά
για όλα τα Τμήματα του Πανεπιστημίου.
δ) Κριτήρια Αξιολόγησης: Αφού ελεγχθούν οι ελάχιστες προϋποθέσεις ακαδημαϊκής προόδου και αποκλει-
στούν οι υποψηφιότητες που δεν τις πληρούν (εφαρμογή
κριτηρίου αποκλεισμού), αρχίζει η διαδικασία αξιολόγησης, η οποία βασίζεται στα κάτωθι κριτήρια, το καθένα
από τα οποία μοριοδοτείται σε κλίμακα 0 -100:
δα) Μέσος Όρος (Μ.Ο.) των μαθημάτων στα οποία
έχουν εξεταστεί επιτυχώς οι φοιτητές μέχρι την προηγούμενη εξεταστική από την αίτησή τους. Ο μέσος όρος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
πολλαπλασιάζεται με 10. Το κριτήριο αυτό έχει βαρύτητα
80%.
δβ) Σύνολο πιστωτικών μονάδων (ECTS) που έχει συγκεντρώσει ο φοιτητής από τα μαθήματα που έχει εξετα-
στεί επιτυχώς, σε σχέση με το ελάχιστο πλήθος μονάδων
που απαιτούνται για τη λήψη πτυχίου. Το κριτήριο αυτό
έχει βαρύτητα 10%.
δγ) Το έτος σπουδών του φοιτητή. Για το 3ο ή 4ο έτος
σπουδών λαμβάνει 100 μόρια και για κάθε έτος μετά το
4ο χάνει 10 μόρια. Το κριτήριο αυτό έχει βαρύτητα 10%.
ε) Σε περίπτωση ισοβαθμίας μορίων, στο όριο των
επιλεγέντων ατόμων, θα επιλεγεί ο/η φοιτητής/τρια με
τον μεγαλύτερο μέσο όρο βαθμολογίας μέχρι και την
προηγούμενη εξεταστική περίοδο από την αίτηση.
στ) Σε περίπτωση ακύρωσης αίτησης συμμετοχής
φοιτητή/τριας που πρόκειται να λάβει χρηματοδότηση
ΕΣΠΑ, η χρηματοδότηση δίνεται στον πρώτο/τη επιλαχόντα/ούσα βάσει της ανακοινωθείσας σειράς κατάτα-
ξης. Σε περίπτωση καθυστερημένης ακύρωσης αίτησης
συμμετοχής φοιτητή/τριας που πρόκειται να λάβει χρηματοδότηση ΕΣΠΑ και εάν ο πρώτος επιλαχών έχει ήδη
τοποθετηθεί μέσω του αυτοχρηματοδοτούμενου έργου,
θα επιλέγεται ο αμέσως επόμενος επιλαχών. Σε περίπτωση που δεν υπάρχει επιλαχών, το ποσό χρηματοδότησης
μεταφέρεται στο επόμενο εξάμηνο.
ζ) Ειδικά για φοιτητές/τριες που ανήκουν σε κατηγορία
ΑΜΕΑ (σύμφωνα με σχετική πιστοποίηση από Κε.Π.Α.)
ισχύει η παρ. 12 του παρόντος.
2. Αιτήσεις φοιτητών/τριών - Ενστάσεις
α) Στον ιστότοπο του Γραφείου Πρακτικής Άσκησης
και Διασύνδεσης, δημοσιεύεται η πρόσκληση υποβολής
αιτήσεων φοιτητών/τριών για συμμετοχή στην πρακτική
άσκηση σε συγκεκριμένες ημερομηνίες για κάθε περίοδο
σε συνεννόηση με τον Ιδρυματικά Υπεύθυνο.
β) Οι αιτήσεις των φοιτητών/τριών γίνονται μόνο ηλεκτρονικά μέσω του Πληροφοριακού Συστήματος Πρα-
κτικής Άσκησης ΟΠΑ, σε συγκεκριμένες ημερομηνίες,
οι οποίες αναρτώνται στις ανακοινώσεις του ιστότοπου
του Γραφείου Πρακτικής Άσκησης και Διασύνδεσης και
στους επιμέρους ιστότοπους των Τμημάτων. Η ελάχιστη
διάρκεια υποβολής αιτήσεων είναι δέκα (10) ημερολογιακές ημέρες.
γ) Η αξιολόγηση των αιτήσεων των φοιτητών/τριών
πραγματοποιείται από την Επιτροπή Πρακτικής Άσκησης του εκάστοτε Τμήματος (βάσει απόφασης Συνέλευ-
σης του Τμήματος) και τα αποτελέσματα (προσωρινά
και οριστικά) ανακοινώνονται στον κεντρικό ιστότοπο
του Γραφείου Πρακτικής Άσκησης και Διασύνδεσης και
στους επιμέρους ιστότοπους των Τμημάτων.
δ) Με την ανάρτηση των προσωρινών αποτελεσμάτων
οι ενδιαφερόμενοι φοιτητές/τριες έχουν το δικαίωμα να
υποβάλουν εγγράφως ένσταση στο Γραφείο Πρακτικής
Άσκησης και Διασύνδεσης ή στην γραμματεία του Π.Π.Σ.
ή Π.Μ.Σ. εντός 5 εργάσιμων ημερών από την ανάρτηση
των αποτελεσμάτων. Οι ενστάσεις εξετάζονται από την
Επιτροπή Ενστάσεων για την Πρακτική Άσκηση που έχει
ορίσει το οικείο Τμήμα.
ε) Μετά την αξιολόγηση των αιτήσεων, την εξέταση
των ενστάσεων από τη Επιτροπή Πρακτικής Άσκησης
του εκάστοτε Τμήματος, και την επικύρωση των οριστικών αποτελεσμάτων, ανακοινώνεται στον ιστότοπο του
Γραφείου Πρακτικής Άσκησης και Διασύνδεσης ο οριστικός πίνακας αποτελεσμάτων με τη σειρά κατάταξης
των υποψήφιων και οι ηλεκτρονικές αιτήσεις γίνονται
αποδεκτές στο Πληροφοριακό Σύστημα Πρακτικής
Άσκησης ΟΠΑ από το Γραφείο Πρακτικής Άσκησης και
Διασύνδεσης.
στ) Η επικύρωση του οριστικού πίνακα αποτελεσμάτων με τη σειρά κατάταξης των υποψήφιων γίνεται από
την Συνέλευση του κάθε Τμήματος.
ζ) Οι φοιτητές/τριες λαμβάνουν ενημέρωση μέσω μηνύματος ηλεκτρονικού ταχυδρομείου για την πορεία της
αίτησής τους (αποδοχή ή απόρριψη).
3. Επιλογή Φορέα Υποδοχής
α) Μέσα από το Πληροφοριακό Σύστημα Πρακτικής
Άσκησης ΟΠΑ, το οποίο είναι σε διασύνδεση με το Σύστημα Κεντρικής Υποστήριξης της Πρακτικής Άσκησης
Φοιτητών ΑΕΙ «ΑΤΛΑΣ» του Υπουργείου Παιδείας, οι φοιτητές/τριες που έχουν επιλεγεί να συμμετέχουν στο πρό-
γραμμα πρακτικής άσκησης εκδηλώνουν ηλεκτρονικά
το ενδιαφέρον τους στις διαθέσιμες θέσεις των φορέων
απασχόλησης που επιθυμούν.
β) Μετά τη διενέργεια συνεντεύξεων, οι φοιτητές/τριες
επιλέγουν το φορέα στον οποίο θα πραγματοποιήσουν
την πρακτική τους άσκηση και ενημερώνουν τον αρμόδιο υπάλληλο του Γραφείου Πρακτικής Άσκησης και Δι-
ασύνδεσης για τη διευθέτηση των τυπικών διαδικασιών
και εγγράφων έναρξης της πρακτικής άσκησης.
γ) Κάθε θέση Πρακτικής Άσκησης που αφορά προπτυχιακούς φοιτητές/τριες δημοσιεύεται και καταγράφεται
στο πληροφοριακό σύστημα ΑΤΛΑΣ, όπως προβλέπεται
από την ισχύουσα νομοθεσία.
δ) Ο/η φοιτητής/τρια δεν μπορεί να πραγματοποιήσει
την Πρακτική του/της Άσκηση σε Φορέα Υλοποίησης
συγγενικού προσώπου (Γ’ βαθμού και άνω, σε ευθεία
γραμμή, πλάγια γραμμή και εξ’ αγχιστείας, όπως και συζυγική σχέση, με το νόμιμο εκπρόσωπο της επιχείρη-
σης). Επίσης, σε κάθε περίπτωση συγγένειας Γ’ βαθμού
και άνω όπως και συζυγικής σχέσης με άλλο πρόσωπο
απασχολούμενο στον Φορέα Υλοποίησης, το πρόσωπο
αυτό δεν μπορεί να ορισθεί ως επιβλέπων εκ μέρους του
Συνεργαζόμενου Φορέα.
4. Διάρκεια Πρακτικής Άσκησης
α) Η πρακτική άσκηση δύναται να είναι πλήρους ή
μερικής απασχόλησης με την αντίστοιχη προσαρμογή
στο ποσό της αποζημίωσης. Στο πλαίσιο της ίσης μεταχείρισης και μη διάκρισης των συμμετεχόντων του
Ιδρύματος, το διάστημα απασχόλησης ορίζεται στο
ισοδύναμο 3 μηνών πλήρους απασχόλησης (η πλήρης
απασχόληση υπολογίζεται σε 40 ώρες εβδομαδιαίως
και η μερική απασχόληση πρέπει να είναι τουλάχιστον
20 ώρες εβδομαδιαίως). Εφόσον το πλήρες ωράριο των
εργαζομένων του Φορέα Απασχόλησης είναι διαφορετικό από το 8ωρο, αυτό μπορεί να προσαρμόζεται και
στην περίπτωση αυτή θα πρέπει να ορίζεται σαφώς τι
λογίζεται ως μερική απασχόληση.
β) Η Συνέλευση του Π.Π.Σ. Τμήματος ή το ανά περίπτωση αρμόδιο όργανο για τα Π.Μ.Σ. μέσω του εσωτερικού
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
κανονισμού Πρακτικής Άσκησης, καθορίζει την ακριβή
χρονική διάρκεια της Πρακτικής Άσκησης σε ημερολογιακούς μήνες και την περίοδο ή περιόδους υλοποίησης
της Πρακτικής Άσκησης.
γ) Η διάρκεια της πρακτικής άσκησης δηλώνεται υποχρεωτικά στο Σύστημα ΕΡΓΑΝΗ από τον Φορέα Υποδο-
χής βάσει του υπογεγραμμένου Ιδιωτικού Συμφωνητικού
Πρακτικής Άσκησης. Ο Φορέας Υποδοχής υποχρεούται
να αποστείλει το υποβεβλημένο έντυπο Ε3.5 στο Γραφείο Πρακτικής Άσκησης και Διασύνδεσης, τόσο κατά
την έναρξη όσο και κατά την ολοκλήρωση της πρακτικής
άσκησης του εκάστοτε φοιτητή/τριας.
5. Διακοπή Πρακτικής Άσκησης - Αλλαγή Φορέα Υποδοχής
α) Αν κατά τη διάρκεια της Πρακτικής Άσκησης:
αα) Ο/η ασκούμενος/η φοιτητής/τρια ή ο ορισμένος
Επόπτης Πρακτικής Άσκησης διαπιστώσουν ότι ο/η
ασκούμενος/η φοιτητής/τρια δεν απασχολείται συστηματικά σε θέματα της ειδικότητάς του υπό την ευρεία
έννοια,
αβ) ή συντρέχουν σοβαροί λόγοι υγείας του/της
ασκούμενου/ης, οι οποίοι αποδεικνύονται με το/τα απαραίτητο/α δικαιολογητικό/ά από Δημόσια Δομή Υγείας,
και απαιτούν την απουσία του/της για διάστημα μεγαλύτερο από τον αριθμό ημερών άδειας που προβλέπονται,
αγ) ή υπάρξουν σοβαρά προβλήματα συνεργασίας
μεταξύ του/της ασκούμενου/ης φοιτητή/τριας και του
Φορέα Υποδοχής, που δεν επιδέχονται επίλυσης, κατόπιν
της σύμφωνης γνώμης του επόπτη Πρακτικής Άσκησης
τότε:
ο/η ασκούμενος/η φοιτητής/τρια οφείλει να το δηλώσει γραπτώς, τόσο στον Επόπτη Πρακτικής Άσκησης,
όσο και στην Επιτροπή Πρακτικής Άσκησης. Η τελευταία αποφασίζει αν συντρέχει λόγος αλλαγής θέσης
πρακτικής άσκησης ή όχι. Σε περίπτωση που συντρέχει
σοβαρός λόγος, τότε η Επιτροπή Πρακτικής Άσκησης,
σε συνεργασία με το Γραφείο Πρακτικής Άσκησης και
Διασύνδεσης, μεριμνούν για την τοποθέτηση του/της
ασκούμενου/ης φοιτητή/τριας σε άλλη θέση. Εφόσον,
υπάρχει η σύμφωνη γνώμη του νέου Φορέα Υποδοχής,
η Πρακτική Άσκηση στον νέο Φορέα Υποδοχής μπορεί
να πραγματοποιηθεί μόνο για το διάστημα που απέμεινε
για την ολοκλήρωση της Πρακτικής Άσκησης, αρκεί αυτή
να πραγματοποιηθεί εντός του ίδιου ακαδημαϊκού έτους.
αδ) Στις περιπτώσεις που:
αδ.α) ο νέος Φορέας Υποδοχής δε συμφωνήσει η Πρακτική Άσκηση να πραγματοποιηθεί μόνο για το διάστη-
μα που απέμεινε για την ολοκλήρωση της Πρακτικής
Άσκησης,
αδ.β) ή για λόγους ανωτέρας βίας δε μπορεί να πραγματοποιηθεί η Πρακτική Άσκηση μέσα στο ίδιο ακαδη-
μαϊκό έτος,
τότε ο/η φοιτητής/τρια οφείλει να πραγματοποιήσει
την Πρακτική Άσκηση εκ νέου για όλο το διάστημα στο
νέο Φορέα Υποδοχής.
β) Εάν δεν συντρέχει κάποιος από τους παραπάνω
λόγους, αλλά:
βα) ο/η ασκούμενος/η φοιτητής/τρια επιθυμεί τη διακοπή της Πρακτικής Άσκησης για προσωπικούς λόγους,
κατόπιν έγγραφης ενημέρωσης του/της προς τον Επόπτη και την Επιτροπή Πρακτικής Άσκησης,
ββ) ή ο Φορέας Υποδοχής δεν τηρεί τους κανονισμούς
ασφαλείας και εργασίας, κατόπιν έγγραφης ενημέρωσης
του/της φοιτητή/φοιτήτριας προς τον Επόπτη και την
Επιτροπή Πρακτικής Άσκησης,
η Πρακτική Άσκηση διακόπτεται.
γ) Στην περίπτωση διακοπής της Πρακτικής Άσκησης,
εάν αυτή είναι:
γα) υποχρεωτική, τότε ο/η φοιτητής/τρια θα πρέπει να
πραγματοποιήσει εκ νέου την Πρακτική Άσκηση,
γβ) προαιρετική, τότε θα έχει δικαίωμα να πραγματοποιήσει εκ νέου Πρακτική Άσκηση, κατόπιν υποβολής
σχετικού αιτήματός του/της προς την Επιτροπή Πρακτικής Άσκησης μόνο κατόπιν της σύμφωνης γνώμης αυτής.
6. Ασφάλιση Φοιτητών
α) Οι φοιτητές/τριες που διεξάγουν Πρακτική Άσκηση,
υπάγονται υποχρεωτικά στην ασφάλιση του Ηλεκτρονικού Εθνικού Φορέα Κοινωνικής Ασφάλισης (e-ΕΦΚΑ)
σύμφωνα με τα οριζόμενα στην κείμενη νομοθεσία.
β) Το κόστος ασφάλισης δύναται να βαρύνει, εν μέρει
ή εξ ολοκλήρου, το Φορέα Υποδοχής, τον προϋπολογισμό συγχρηματοδοτούμενων προγραμμάτων ή έργων
χρηματοδοτούμενων από ίδιους ή ιδιωτικούς πόρους
που διαχειρίζεται ο Ειδικός Λογαριασμός Κονδυλίων
Έρευνας (Ε.Λ.Κ.Ε.).
7. Αποζημίωση φοιτητών/τριών
α) Η Μηνιαία Αποζημίωση για Πρακτική Άσκηση σε
Φορείς Υποδοχής του ιδιωτικού τομέα καθορίζεται από
την ισχύουσα νομοθεσία. Εφόσον η Πρακτική Άσκηση
αφορά εκπαιδευτική δραστηριότητα που δεν αντιστοιχεί σε πλήρη απασχόληση σαράντα 40 ωρών εβδομα-
διαίως, αλλά σε μικρότερο αριθμό ωρών εβδομαδιαίας
απασχόλησης, τότε το ποσό της μηνιαίας αποζημίωσης
διαμορφώνεται αναλογικά.
β) Η αποζημίωση για την πρακτική άσκηση βαρύνει
κατά προτεραιότητα τους Φορείς Υποδοχής. Κατ’ εξαίρεση, το κόστος αποζημίωσης δύναται να βαρύνει, εν
μέρει ή εξ ολοκλήρου, τον προϋπολογισμό συγχρηματοδοτούμενων προγραμμάτων ή έργων χρηματοδοτού-
μενων από ίδιους ή ιδιωτικούς πόρους που διαχειρίζεται
ο Ειδικός Λογαριασμός Κονδυλίων Έρευνας (Ε.Λ.Κ.Ε.).
γ) Η πληρωμή του/της ασκούμενου/η φοιτητή/τριας
γίνεται εφάπαξ μετά το πέρας της Πρακτικής του/της
Άσκησης και μετά τον έλεγχο ότι έχει επιτυχώς ολοκληρώσει όλες τις υποχρεώσεις που απορρέουν από το
Πρόγραμμα.
δ) Η αποζημίωση για Πρακτική Άσκηση δε συνιστά
λόγο διακοπής άλλων οικονομικών παροχών που χορηγούνται ή ειδικών επιδομάτων ή συντάξεων που λαμ-
βάνουν ή δικαιούνται να λάβουν οι φοιτητές/ τριες του
Πανεπιστημίου για άλλους λόγους.
8. Σύμβαση Πρακτικής Άσκησης
α) Ο/Η κάθε φοιτητής/τρια πριν ξεκινήσει την πρακτική
του άσκηση υπογράφει τριμερές Ιδιωτικό Συμφωνητικό
μεταξύ του ΕΛΚΕ ΟΠΑ, του Φορέα Υλοποίησης και του
ασκούμενου/νης στο οποίο περιγράφονται όλοι οι όροι
της πρακτικής άσκησης (διάρκεια, ποσό αποζημίωσης
και ασφάλισης, υποχρεώσεις κ.λπ.). Το ιδιωτικό συμφωΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
νητικό εγκρίνεται από την Επιτροπή Ερευνών και Διαχείρισης του ΕΛΚΕ/ΟΠΑ σε προγραμματισμένη συνεδρίαση
πριν την έναρξη της πρακτικής άσκησης.
β) Η σύμβαση είναι κοινή για όλο το Ίδρυμα και συντάσσεται σύμφωνα με την κείμενη νομοθεσία που αφο-
ρά την Πρακτική άσκηση είτε αφορά το Αυτοχρηματοδοτούμενο πρόγραμμα πρακτικής άσκησης ΟΠΑ είτε το
πρόγραμμα Πρακτικής Άσκησης που πραγματοποιείται
στο πλαίσιο συγχρηματοδοτούμενων προγραμμάτων,
σύμφωνα με τις τυχόν ειδικές ρυθμίσεις που απορρέουν
από την Πράξη χρηματοδότησης.
9. Δικαιώματα και Υποχρεώσεις φοιτητών/τριών για
τη συμμετοχή τους στο Πρόγραμμα Πρακτικής Άσκησης
α) Ο ασκούμενος/νη φοιτητής/τρια στο χώρο εργασίας της Πρακτικής Άσκησης, υποχρεούται να ακολουθεί
τους κανονισμούς ασφαλείας και εργασίας και κάθε άλλη
ρύθμιση που ισχύει για το προσωπικό του Φορέα Υποδοχής. Ο Φορέας Υποδοχής δεν μπορεί να απασχολεί
τον φοιτητή υπερωριακά.
β) Ο/Η φοιτητής/τρια:
βα) Οφείλει να ακολουθήσει τις οδηγίες που θα του
δοθούν από το Τμήμα του ή/και το Γραφείο Πρακτικής
Άσκησης και Διασύνδεσης σχετικά την υλοποίηση της
Πρακτικής Άσκησης.
ββ) Οφείλει να δηλώσει την πρακτική άσκηση στο
εξάμηνο που αυτή προσφέρεται.
βγ) Δεν δικαιούται κανονική άδεια κατά τη διάρκεια
υλοποίησης της πρακτικής του/της άσκησης. Δικαιούται μόνο έως δύο ημέρες τον μήνα για σπουδαίο λόγο
(ασθένεια, εξέταση μαθήματος κ.λπ.) κατόπιν σχετικής
ενημέρωσης του φορέα απασχόλησης. Εάν χρειάζεται
για σοβαρό λόγο να απουσιάσει από την Πρακτική Άσκηση περισσότερες από τις προαναφερόμενες ημέρες, θα
πρέπει να επικοινωνήσει ΑΜΕΣΑ με το Γραφείο Πρακτικής Άσκησης και Διασύνδεσης του ΟΠΑ. Ο/Η ασκούμε-
νος/η μπορεί να χρησιμοποιήσει τις παραπάνω ημέρες
απουσίας τμηματικά ή συνολικά. Σε περίπτωση απουσίας
μεγαλύτερης διάρκειας, η Πρακτική Άσκηση του φοιτητή
παρατείνεται αναλογικά. Για την παράταση απαιτείται
τροποποίηση της σύμβασης πρακτικής άσκησης.
βδ) Δεν μπορεί να καταθέσει αίτηση ορκωμοσίας
πριν την έναρξη ή κατά τη διάρκεια της Πρακτικής του/
της Άσκησης, διότι η Πρακτική Άσκηση αποτελεί εκπαιδευτική δραστηριότητα «μάθημα» του Προγράμματος
Σπουδών. Μπορεί όμως να έχει ολοκληρώσει τις λοιπές
ακαδημαϊκές του/της υποχρεώσεις και να μην έχει καταθέσει αίτηση ορκωμοσίας.
βε) Υποχρεούται να υποβάλει οποιοδήποτε στοιχείο/
δικαιολογητικό / έγγραφο του/της ζητηθεί από τον Υπεύθυνο Πρακτικής Άσκησης ή/και το Γραφείο Πρακτικής
Άσκησης και Διασύνδεσης, όπως αυτά έχουν οριστεί από
τον εσωτερικό κανονισμό Πρακτικής Άσκησης του Π.Π.Σ
του Τμήματος ή του Π.Μ.Σ.
βστ) Οφείλει να παραδώσει την Εργασία (όπου προβλέπεται) στα πρότυπα που καθορίζονται και εντός
συγκεκριμένων χρονικών περιθωρίων που ορίζονται
από τον Υπεύθυνο Πρακτικής Άσκησης η/και Επόπτη
του κάθε Τμήματος ή του Π.Μ.Σ. προκειμένου να βαθμολογηθεί.
10. Υποχρεώσεις Φορέων Υποδοχής
Οι Φορείς Υποδοχής μεριμνούν για:
α) Την υποχρεωτική καταχώριση και διάθεση θέσεων
Πρακτικής Άσκησης στο ειδικό Πληροφοριακό Σύστημα
ΑΤΛΑΣ για τον Α’ κύκλο σπουδών.
β) Τη διάθεση θέσεων Πρακτικής Άσκησης, σύμφωνα
με τη διαδικασία που έχει οριστεί και περιγράφεται στον
εσωτερικό κανονισμό Πρακτικής Άσκησης του Π.Μ.Σ.
του Β΄ κύκλου σπουδών.
γ) Την τοποθέτηση κάθε ασκούμενου/ης φοιτητή/
τριας σε θέση Πρακτικής Άσκησης, στον τομέα που έχει
δηλώσει και είναι σχετική με το αντικείμενο σπουδών
του/της.
δ) Tην υπογραφή της σύμβασης Πρακτικής Άσκησης
που θα του δοθεί από το Ίδρυμα.
ε) Τον ορισμό υπεύθυνου Πρακτικής Άσκησης (Επόπτη Φορέα Υποδοχής) για τον/την κάθε ασκούμενο/η
ο οποίος επιβλέπει την άσκηση και την επίδοση των
ασκούμενων, συνεργάζεται με τον επόπτη Πρακτικής
Άσκησης από την πλευρά του Ιδρύματος για την αποτελεσματικότερη άσκηση των φοιτητών/τριών, και ο
οποίος οφείλει να υποβάλει, στο τέλος της άσκησης των
φοιτητών/τριών, στον Υπεύθυνο Πρακτικής Άσκησης, ή/
και στο Γραφείο Πρακτικής Άσκησης και Διασύνδεσης,
όλα τα απαραίτητα στοιχεία δικαιολογητικά, όπως αυτά
έχουν οριστεί από τον εσωτερικό κανονισμό Πρακτικής
Άσκησης του Π.Π.Σ. του Τμήματος ή του Π.Μ.Σ.
στ) Ο Φορέας Υλοποίησης Πρακτικής Άσκησης υποχρεούται να αποστείλει το υποβεβλημένο έντυπο Ε3.5
από το Πληροφοριακό Σύστημα ΕΡΓΑΝΗ στο Γραφείο
Πρακτικής Άσκησης και Διασύνδεσης, τόσο κατά την
έναρξη όσο και κατά την ολοκλήρωση της πρακτικής
άσκησης του εκάστοτε φοιτητή/τριας, σύμφωνα με την
κείμενη νομοθεσία.
ζ) Την αποστολή στο Γραφείο Πρακτικής Άσκησης και
Διασύνδεσης οποιουδήποτε αποδεικτικού αποζημίωσης
και ασφάλισης του/της ασκούμενου/ης φοιτητή/ τριας.
η) Την ασφάλιση και την αποζημίωση του/της ασκούμενου/ης φοιτητή/τριας, σύμφωνα με την κείμενη νομο-
θεσία, εφόσον δεν καλύπτονται εξ ολοκλήρου από τον
προϋπολογισμό συγχρηματοδοτούμενων προγραμμάτων ή έργων χρηματοδοτούμενων από ίδιους ή ιδιωτι-
κούς πόρους που διαχειρίζεται ο Ειδικός Λογαριασμός
Κονδυλίων Έρευνας (Ε.Λ.Κ.Ε.).
11. Έναρξη και ολοκλήρωση Πρακτικής Άσκησης
α) Για την έναρξη της Πρακτικής Άσκηση ο/η ασκούμενος/η φοιτητής/τρια υποχρεούται να υποβάλει οποιο-
δήποτε δικαιολογητικό έναρξης του/της ζητηθεί από τον
Υπεύθυνο Πρακτικής Άσκησης, ή/και το Γραφείο Πρακτικής Άσκησης και Διασύνδεσης, όπως αυτά έχουν οριστεί
από τον εσωτερικό κανονισμό Πρακτικής Άσκησης του
Π.Π.Σ ή του Π.Μ.Σ.
β) Για την επιτυχή ολοκλήρωση της Πρακτικής Άσκησης:
βα) Ο/η ασκούμενος/η φοιτητής/τρια υποχρεούται να
υποβάλει οποιοδήποτε στοιχείο δικαιολογητικό του/της
ζητηθεί από τον Υπεύθυνο Πρακτικής Άσκησης, ή/και
το Γραφείο Πρακτικής Άσκησης και Διασύνδεσης, όπως
αυτά έχουν οριστεί από τον εσωτερικό κανονισμό Πρακτικής Άσκησης του Π.Π.Σ ή του Π.Μ.Σ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
ββ) Ο Επόπτης Πρακτικής Άσκησης, από την πλευρά
του Φορέα Υποδοχής οφείλει να υποβάλει, στο τέλος της
άσκησης των φοιτητών/τριών, στον Υπεύθυνο Πρακτικής Άσκησης, ή/και το Γραφείο Πρακτικής Άσκησης και
Διασύνδεσης, όλα τα απαραίτητα δικαιολογητικά, όπως
αυτά έχουν οριστεί από τον εσωτερικό κανονισμό Πρακτικής Άσκησης του Π.Π.Σ του Τμήματος ή του Π.Μ.Σ..
βγ) Ο Υπεύθυνος Πρακτικής Άσκησης ή/και ο Επόπτης
καθηγητής είναι υπεύθυνοι για τη βαθμολόγηση των
ασκούμενων φοιτητών/τριών προκειμένου να τους αναγνωρισθούν οι Πιστωτικές Μονάδες (όπου προβλέπεται).
12. Διευκολύνσεις φοιτητών με αναπηρία και φοιτητών
με ειδικές εκπαιδευτικές ανάγκες
α) Για τις περιπτώσεις συμμετοχής στην Πρακτική
Άσκηση φοιτητών/τριών με αναπηρία ή με ειδικές εκπαιδευτικές ανάγκες, οι αιτήσεις αξιολογούνται με βάση
τις ελάχιστες προϋποθέσεις ακαδημαϊκής προόδου (κριτήριο αποκλεισμού), αλλά δεν εφαρμόζονται τα επιπλέον
κριτήρια αξιολόγησης για τη συμμετοχή των φοιτητών/
τριών και προηγούνται στην επιλογή.
β) Το Γραφείο Πρακτικής Άσκησης και Διασύνδεσης
μεριμνά για την εξεύρεση Φορέων Υποδοχής που να
μπορούν να απασχολήσουν φοιτητή/τρια με αναπηρία
ή με ειδικές εκπαιδευτικές ανάγκες.
Άρθρο 6
Προσωπικά Δεδομένα
Για την οργάνωση και διεκπεραίωση της διαδικασίας
που περιγράφεται στις διατάξεις του παρόντος Κανονισμού απαιτείται η συλλογή και επεξεργασία δεδομένων
προσωπικού χαρακτήρα των φοιτητών/τριών, που ενδιαφέρονται να πραγματοποιήσουν πρακτική άσκηση ή
που πραγματοποιούν πρακτική άσκηση σε φορέα υποδοχής. Στο πλαίσιο της διαδικασίας αυτής, το Οικονομικό
Πανεπιστήμιο Αθηνών, μέσω του Γραφείου Πρακτικής
Άσκησης και Διασύνδεσης, ενεργεί ως υπεύθυνος επεξεργασίας, κατά την έννοια του άρθρου 4 στοιχ. 7 του Γε-
νικού Κανονισμού Προστασίας Δεδομένων. Ειδικότερα:
α) Κατά το στάδιο της υποβολής αιτήσεων από ενδιαφερόμενους φοιτητές/τριες για συμμετοχή σε πρακτική
άσκηση:
αα) Το Οικονομικό Πανεπιστήμιο Αθηνών συλλέγει δεδομένα προσωπικού χαρακτήρα μέσω του Πληροφορι-
ακού Συστήματος Πρακτικής Άσκησης ΟΠΑ, σύμφωνα
με τη διαδικασία που περιγράφεται στο σημείο 5.2 του
παρόντος. Τα προσωπικά δεδομένα αυτά είναι: ονοματεπώνυμο, τηλέφωνο, ΑΦΜ, ΑΜΚΑ και ό,τι άλλο κατά
περίπτωση απαιτηθεί.
αβ) Τα προσωπικά δεδομένα που συλλέγονται κατά το
στάδιο αυτό διαβιβάζονται στα αρμόδια για την εξέταση
των αιτήσεων και ενστάσεων και για την έκδοση των
προβλεπόμενων αποφάσεων όργανα.
αγ) Κατά το στάδιο της υποβολής αίτησης για συμμετοχή σε πρακτική άσκηση, ο ενδιαφερόμενος φοιτητής/
τρια λαμβάνει πλήρη ενημέρωση για τους όρους συλλογής και επεξεργασίας των προσωπικών δεδομένων του,
σε συμμόρφωση με τις απαιτήσεις του άρθρου 13 του
Γενικού Κανονισμού Προστασίας Δεδομένων.
β) Κατά το στάδιο της αναζήτησης φορέα υποδοχής,
οι ενδιαφερόμενοι φοιτητές/τριες καλούνται να εκδηλώσουν ηλεκτρονικά το ενδιαφέρον τους, μέσω του Πλη-
ροφοριακού Συστήματος Πρακτικής Άσκησης ΟΠΑ, το
οποίο διαλειτουργεί σε διασύνδεση με το Σύστημα Κεντρικής Υποστήριξης της Πρακτικής Άσκησης Φοιτητών
ΑΕΙ «ΑΤΛΑΣ» του Υπουργείου Παιδείας, Θρησκευμάτων
και Αθλητισμού. Για την επεξεργασία αυτή, το Οικονομικό Πανεπιστήμιο Αθηνών ενεργεί ως ανεξάρτητος
υπεύθυνος επεξεργασίας, παράλληλα με τους αρμόδιους
φορείς για τη λειτουργία του Πληροφοριακού Συστήματος ΑΤΛΑΣ, όπως αυτοί ορίζονται από τον νόμο, ήτοι το
Υπουργείο Ψηφιακής Διακυβέρνησης και το Υπουργείο
Παιδείας και Θρησκευμάτων, που ενεργούν ως Υπεύθυνοι Επεξεργασίας, και την Ε.Δ.Υ.Τ.Ε. Α.Ε., που ενεργεί ως
Εκτελούσα την Επεξεργασία.
γ) Κατά το στάδιο υλοποίησης της πρακτικής άσκησης
συνάπτεται σύμβαση πρακτικής άσκησης μεταξύ του
φορέα υποδοχής, του ΕΛΚΕ / ΟΠΑ και του φοιτητή/τριας.
Για την επεξεργασία των προσωπικών δεδομένων του
φοιτητή/τριας που ρυθμίζεται από τη σύμβαση αυτή, το
Οικονομικό Πανεπιστήμιο Αθηνών ενεργεί ως από κοινού υπεύθυνος επεξεργασίας με τον φορέα υποδοχής,
καθόσον αυτοί καθορίζουν από κοινού τους σκοπούς
και τα μέσα της επεξεργασίας, σύμφωνα με το άρθρο
28 του Γενικού Κανονισμού Προστασίας Δεδομένων. Οι
ειδικότεροι όροι της επεξεργασίας αυτής, όπως ενδεικτικά τα προσωπικά δεδομένα που συλλέγονται, ο σκοπός
και η νομική βάση της επεξεργασίας, οι αποδέκτες στους
οποίους διαβιβάζονται τα δεδομένα, ο ρόλος και οι ευθύνες των από κοινού υπευθύνων επεξεργασίας, περι-
γράφονται στο κείμενο της σύμβασης που υπογράφεται.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
Κεφαλληνίας 46, 112 51 Αθήνα. Tηλ.: 210 8203830 / Fax: 210 8203831
46, Kefallinias Str., Athens 112 51 Greece. Tel.: (+30) 210 8203830 / Fax: (+30) 210 8203831
E-mail: info@rc.aueb.gr / www.rc.aueb.gr
ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
ΙΔΙΩΤΙΚΟ ΣΥΜΦΩΝΗΤΙΚΟ
ΜΕΤΑΞΥ
Της …………………………………………………
ΤΟΥ ΕΙΔΙΚΟΥ ΛΟΓΑΡΙΑΣΜΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ (ΕΛΚΕ/ΟΠΑ)
ΚΑΙ
Του /  Της φοιτητή/τριας …………………………………………
Στην Αθήνα σήμερα  …………………………  μεταξύ αφ’ ενός:
Α. Της εταιρίας με την επωνυμία …….. Α.Ε. που εδρεύει …………,  ΑΦΜ ………………………., Δ.Ο.Υ
………………, νομίμως εκπροσωπούμενη από τον/την ……………….., καλούμενης εφεξής «Εταιρία»
Β. Του Οικονομικού Πανεπιστημίου Αθηνών, δια μέσω του Ειδικού Λογαριασμού Κονδυλίων
Έρευνας, (στο εξής ΕΛΚΕ/ΟΠΑ), που εδρεύει στην Αθήνα, επί της οδού Κεφαλληνίας αρ. 45, Τ.Κ.
11257, με Α.Φ.Μ. 090034337, ΚΕΦΟΔΕ ΑΤΤΙΚΗΣ, όπως εκπροσωπείται νόμιμα για την υπογραφή
της παρούσας από τον/την Πρόεδρο της Επιτροπής Ερευνών του ΕΛΚΕ/ΟΠΑ, ………, Καθ. του
Οικονομικού Πανεπιστημίου Αθηνών, Αντιπρύτανη Έρευνας και Διά Βίου Μάθησης του
Οικονομικού Πανεπιστημίου Αθηνών, δυνάμει της υπ’ αριθ. …/… απόφασης του Πρύτανη του
ΟΠΑ (ΦΕΚ …).
και αφετέρου
Γ.
Του/Της
φοιτητή/φοιτήτριας
του
Τμήματος
…………………………………………………….
του
Οικονομικού
Πανεπιστημίου
Αθηνών,
……………
του
…………………..
με
Α.Φ.Μ.
…………………………………… και Α.Μ.K.Α …………………… καλούμενο/η εφεξής «Φοιτητής/τρια».
Συμφωνήθηκαν και έγιναν αποδεκτά τα εξής:
1.
Σκοπός του παρόντος είναι να καθοριστούν οι ειδικότεροι όροι της συνεργασίας των
τριών συμβαλλόμενων, για την πρακτική άσκηση του τρίτου συμβαλλομένου στην
Εταιρεία, η οποία εντάσσεται στο έργο του ΕΛΚΕ/ΟΠΑ «………….», την Επιστημονική
Ευθύνη του οποίου έχει ο/η  …
ΥΠΟΔΕΙΓΜΑ ΣΥΜΒΑΣΗΣ ΠΡΑΚΤΙΚΗΣ ΑΣΚΗΣΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
2.
Η Εταιρεία αναλαμβάνει να υλοποιήσει και να  χρηματοδοτήσει το ανωτέρω έργο του
ΕΛΚΕ/ΟΠΑ και κατ’ επέκταση την Πρακτική Άσκηση του φοιτητή. Στο πλαίσιο αυτό
αναλαμβάνει να απασχολήσει τον φοιτητή για διάστημα από ………………… έως ……………
(…. μήνες), στο εργασιακό αντικείμενο που θα επιλέξει, σε συνεργασία με τον/την
Επιστημονικά Υπεύθυνο/Υπεύθυνη του Έργου. Η απασχόληση αυτή αποτελεί την
Πρακτική Άσκηση του/της φοιτητή/τριας και σε καμία περίπτωση δεν μπορεί να
θεωρηθεί ως σύμβαση εξαρτημένης εργασίας. Ο/Η  φοιτητής/τρια υποχρεούται να
προσέρχεται στο χώρο εργασίας του για 40 ώρες/βδομάδα.
3.
Το ποσό της χρηματοδότησης της Εταιρίας προς τον ΕΛΚΕ/ΟΠΑ που θα αφορά στο
κόστος αποζημίωσης και ασφάλισης του/της φοιτητή/τριας για την Πρακτική Άσκηση
του/της και στην κάλυψη μέρους του διοικητικού κόστους του Γραφείου Πρακτικής
Άσκησης καθώς και του πόρου υπέρ ΕΛΚΕ, ανέρχεται στο  συνολικό ποσό των … ευρώ (…
€) και  θα διαχειρίζεται από τον ΕΛΚΕ/ΟΠΑ στο πλαίσιο του σχετικού έργου. Το εν λόγω
ποσό θα είναι πληρωτέο μέσω κατάθεσης στον κάτωθι υπ’ αριθμ. …. (ΙΒΑΝ …) τραπεζικό
λογαριασμό της ……………………Τράπεζας  και θα καταβληθεί εφάπαξ, εντός ενός μηνός
μετά το τέλος της πρακτικής άσκησης του/της φοιτητή/τριας, κατόπιν έκδοσης των
νόμιμων κατά περίπτωση παραστατικών.
4.
Το συνολικό ποσό της αποζημίωσης του/της φοιτητή/φοιτήτριας ανέρχεται στο ποσό …
ευρώ (…€)1 συμπεριλαμβανομένης της ασφαλιστικής κάλυψης στο χώρο εργασίας έναντι
ατυχήματος για τη συνολική διάρκεια της πρακτικής άσκησης και θα καταβάλλεται από
τον ΕΛΚΕ/ΟΠΑ, από πόρους του  έργου «Αυτοχρηματοδοτούμενο έργο Πρακτικής
Άσκησης Φοιτητών του ΟΠΑ» ή αντιστοίχου σκοπού και αντικειμένου έργου του
ΕΛΚΕ/ΟΠΑ, το οποίο συγχρηματοδοτείται από την Εταιρία κατά τα ανωτέρω.
5.
Το υπόλοιπο ποσό του συνόλου της παρούσας επιχορήγησης, πλην του ανωτέρω υπό
άρθρου 4 ποσού που αφορά στην αποζημίωση του/της φοιτητή/τριας για την Πρακτική
του/της Άσκηση και την ασφαλιστική κάλυψη, ήτοι το ποσό των …€ (… ευρώ) θα
καλύπτει μέρος του διοικητικού κόστους του Γραφείου Πρακτικής Άσκησης και τον πόρο
υπέρ ΕΛΚΕ/ΟΠΑ σε ποσοστό …%2.
6.
Κατά τη διάρκεια της Πρακτικής Άσκησης ο/η ασκούμενος/η φοιτητής/τρια θα είναι
υποχρεωμένος/η να τηρεί όλους ανεξαρτήτως τους κανονισμούς και νομοθετικές
διατάξεις που εφαρμόζονται στην Εταιρία, όπως επίσης και να τηρεί το επαγγελματικό
και επιχειρηματικό απόρρητο για ό,τι σχετικό με την Εταιρεία περιέλθει σε γνώση του
κατά τη διάρκεια της άσκησης. Παράλληλα, υποχρεούται να ακολουθεί τους
κανονισμούς ασφάλειας και εργασίας, καθώς και κάθε άλλη ρύθμιση που ισχύει για το
προσωπικό της Εταιρείας. Ο/Η φοιτητής/τρια δικαιούται σε άδεια μίας έως δύο ημερών
τον μήνα για σημαντικό  λόγο (ασθένεια, εξέταση μαθήματος κ.λ.π.) κατόπιν σχετικής
αδείας της Εταιρείας.
7.
Η εταιρία ορίζει ως επιβλέποντα  του/της  φοιτητή/τριας στο χώρο εργασίας, τον κ. ή την
κα ……………..    ο/η οποίος/α θα τον/την  καθοδηγεί καθόλη την χρονική διάρκεια της
Πρακτικής Άσκησης.
8.
Στο τέλος της άσκησης, η Εταιρεία υποχρεούται να συντάξει ερωτηματολόγιο
αξιολόγησης της ενέργειας και να χορηγήσει στον ασκούμενο βεβαίωση  ολοκλήρωσης
πρακτικής άσκησης.
9.
Μέλος ΔΕΠ του Τμήματος έχει την επιστημονική ευθύνη παρακολούθησης των
φοιτητών/τριών κατά την Άσκηση τους στην Εταιρεία.
10. Η Πρακτική Άσκηση και το Ιδιωτικό συμφωνητικό συνεργασίας λήγουν αυτοδίκαια με το
πέρας της υποχρέωσης για άσκηση του/της φοιτητή/τριας και την αποπληρωμή του
1 Το ποσό καθορίζεται σύμφωνα με την εκάστοτε ισχύουσα σχετική νομοθεσία.
2 Τα ποσά και τα ποσοστά καθορίζονται με βάση τις σχετικές αποφάσεις των αρμοδίων οργάνων του ΟΠΑ.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
φοιτητή. Η Εταιρία δικαιούται να διακόψει αζημίως την απασχόλησή πριν τη λήξη του
διαστήματος που αναγράφεται στο άρθρο 2 του παρόντος μόνο με την επίκληση και
απόδειξη συγκεκριμένου και σπουδαίου λόγου, που αφορά στο πρόσωπο του
ασκούμενου φοιτητή. Τόσο ο ΕΛΚΕ/ΟΠΑ, όσο και ο ασκούμενος φοιτητής, δικαιούνται να
διακόψουν αζημίως την Πρακτική Άσκηση για λόγους που αφορούν στους ιδίους,
οφείλουν όμως να ειδοποιήσουν άμεσα και εγγράφως σχετικά την Εταιρεία.
11. Τα πνευματικά δικαιώματα και το δικαίωμα για τυχόν απόκτηση διπλώματος
ευρεσιτεχνίας ή άλλου τίτλου για την κατοχύρωση των παραγόμενων αποτελεσμάτων
του παρόντος προγράμματος και της τεχνογνωσίας, ανήκουν αποκλειστικά στον
ΕΛΚΕ/ΟΠΑ και τον/την φοιτητή/τρια. Σε κάθε περίπτωση ο ΕΛΚΕ/ΟΠΑ και ο/η
φοιτητής/φοιτήτρια, δικαιούνται να αναφέρεται το όνομά τους σε οποιαδήποτε σχετική
ανακοίνωση- κατοχύρωση εκ μέρους της Εταιρίας.
12. Τα συμβαλλόμενα μέρη αναλαμβάνουν να τηρούν τις υποχρεώσεις που απορρέουν από
τον Ευρωπαϊκό Γενικό Κανονισμό Προστασίας Προσωπικών Δεδομένων (ΕΕ)2016/679
(GDPR) και την ισχύουσα νομοθεσία, ιδίως το ν. 4624/2019, και τις σχετικές αποφάσεις,
οδηγίες και κανονιστικές πράξεις της Αρχής Προστασίας Δεδομένων Προσωπικού
Χαρακτήρα. Στο πλαίσιο της παρούσας σύμβασης και με σκοπό την εκτέλεση και
εκπλήρωση των απορρεουσών από αυτή συμβατικών υποχρεώσεων, τα φυσικά
πρόσωπα ή οι μονοπρόσωπες εταιρείες που συμβάλλονται, αποδέχονται ότι τα άλλα
μέρη προχωρούν σε πράξεις επεξεργασίας δεδομένων που αφορούν στο άλλο μέρος ή
άλλα προσωπικά δεδομένα που γνωστοποιήθηκαν και αφορούν την εκτέλεση της
παρούσας σύμβασης. Κάθε μέρος αναλαμβάνει την υποχρέωση να διασφαλίζει την
εμπιστευτικότητα της επεξεργασίας των δεδομένων και των πληροφοριών που λαμβάνει
από τη συνεργασία του με το άλλο μέρος και να λαμβάνει κάθε τεχνικό και οργανωτικό
μέτρο για την προστασία των προσωπικών δεδομένων από τυχαία ή παράνομη
καταστροφή, απώλεια, αλλοίωση, αποκάλυψη ή πρόσβαση και οποιαδήποτε άλλη
μορφή επεξεργασίας κατά νόμο, σύμφωνα με το ισχύον νομοθετικό πλαίσιο. Σε
περιπτώσεις καταστροφής, απώλειας, αλλοίωσης, μη εξουσιοδοτημένης αποκάλυψης ή
πρόσβασης στα προαναφερθέντα προσωπικά δεδομένα και πληροφορίες, τα
συμβαλλόμενα μέρη υποχρεούνται να ενημερώσουν αμελλητί, τα αντισυμβαλλόμενα
μέρη, και να λάβουν κάθε αναγκαίο μέτρο προς περιορισμό των επιπτώσεων.
Εις πίστωση των ανωτέρω συνετάχθη το παρόν σε τρία (3) πρωτότυπα και ο κάθε
συμβαλλόμενος έλαβε από ένα.
ΟΙ ΣΥΜΒΑΛΛΟΜΕΝΟΙ
Ο νόμιμος εκπρόσωπος της Α.Ε.
Ο/Η νόμιμος/η εκπρόσωπος του
ΕΛΚΕ/ΟΠΑ
Ο/Η ασκούμενος/η
φοιτητής/τρια
……………………………………
Καθ. …
Πρόεδρος της Επιτροπής
Ερευνών του ΕΛΚΕ/ΟΠΑ
Αντιπρύτανης ΟΠΑ
…………
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 337/04.02.2025
Β. Από τη δημοσίευση της παρούσας παύει να ισχύει η υπ’ αρ. 13576/28.7.2023 (Β΄  4851) απόφαση της
15ης/20.7.2023/26 συνεδρίασης της Συγκλήτου του Ο.Π.Α. περί Κανονισμού Πρακτικής Άσκησης ΟΠΑ.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 22 Ιανουαρίου 2025
Ο Πρύτανης
ΒΑΣΙΛΕΙΟΣ ΒΑΣΔΕΚΗΣ

[Source: 20250200337.pdf | Tokens: 44587]